Vyhodnotenie projektu

**Dažďová voda nie je odpad**

podporený **Nadačným fondom TESCO pre zdravšie mestá v Nadácii Pontis sumou 4000€**

apríl- október 2013

Čo bol cieľ projektu:

* zachytávať dažďovú vodu zo strechy školy a využívať ju na polievanie bylinkovej záhrady a školskej záhrady,
* ukázať žiakom jeden z praktických ekologických krokov, zachytávanie vody v prírode ako protipól odvádzania vody do kanalizácie,
* záchytnú nádrž riešiť ako výtvarný objekt,
* dokončiť terénne úpravy školskej záhrady, ktoré sme začali na jeseň 2012.

Čo sa nám podarilo urobiť:

* prednú časť záhrady, už predtým upravenú a vysadenú vďaka podpore firiem Continental a Gimax, sme vysiali trávou v apríli 2013, dnes tam rastie pekný trávnik,
* žiaci školy Andrej Kučík, III.C a Ján Pecka, III.A navrhli obsah náučného letáka o kolobehu vody v prírode,
* návrh na zavlažovaciu nádrž navrhol Ing. arch., Mgr.art. Roman Muška,
* nádrž- umelecký objekt zhotovil miestny herec, kováč a kameraman Juraj Špalek,
* nádrž bez fanfár, ale v znoji, vztýčili 8.10.2013 na školskom dvore herci a nadšenci z divadelnej skupiny Homo Fuge,
* slnečné hodiny, ktoré majú byť súčasťou objektu, budú pre nedostatok času, po výpočtoch a pozorovaniach pohybu Slnka, inštalované dodatočne,
* v septembri 2013 žiaci triedy tercia pod vedením pani profesorky Martiny Játiovej vytvorili veľkoplošné obrazy rôznych vodných živočíchov v rámci trojdňového výtvarného kurzu,
* dve terasy a spojovací chodník zhotovili firma pána Koreníka Valašsko s.r.o., jeho usilovní zamestnanci zároveň upravili okolitý terén,
* slávnosť ukončenia projektu sa za účasti tried príma, sekunda a tercia, s programom zo všetkých troch tried a výkladom žiakov Andreja Kučíka, III.C , Jána Pecku, III.A a riaditeľa školy PaedDr. Miroslava Kubičára, uskutočnila 29.10.2013,
* vyhodnocovací a náučný leták vytlačil p. Šeba z Púchovskej tlačiarne ASSA
* projekt finančne a aj predfinancovaním podporilo Rodičovské združenie Gymnázia Púchov.

**Všetkým účastníkom a podporovateľom projektu veľmi pekne ďakujeme.**

Autor a realizátor projektu PaedDr. Miroslav Kubičár, riaditeľ Gymnázia Púchov

Púchov, 29. októbra 2013